b'\n_START_ARTICLE_\nSeppo R\xc3\xa4ty\n_START_SECTION_\nUra ja saavutukset\n_START_PARAGRAPH_\nR\xc3\xa4ty voitti kultaa Rooman MM-kisoissa 1987, vaikka kaatui ensimm\xc3\xa4isell\xc3\xa4 heitollansa. Tokiossa 1991 R\xc3\xa4ty heitti MM-hopeaa Kimmo Kinnusen j\xc3\xa4lkeen. R\xc3\xa4ty ep\xc3\xa4onnistui Stuttgartin MM-kisoissa 1993 j\xc3\xa4\xc3\xa4den karsintaan, todeten sen j\xc3\xa4lkeen haastattelussa: Saksa on paska maa. R\xc3\xa4ty onkin tullut tunnetuksi suorapuheisuudestaan._NEWLINE_R\xc3\xa4ty on kolmas suomalainen yleisurheilija, joka on saavuttanut mitalin kolmissa olympiakisoissa (muut ovat Paavo Nurmi ja Vilho Tuulos)._NEWLINE_Vuonna 1991 R\xc3\xa4ty paransi maailmanenn\xc3\xa4tyst\xc3\xa4 kahdesti. Ensin toukokuussa Japanin Shizuokassa 91,98 ja my\xc3\xb6hemmin 2. kes\xc3\xa4kuuta Punkalaitumella 96,96. Molemmat tulokset R\xc3\xa4ty heitti Sandviken Champion -keih\xc3\xa4\xc3\xa4ll\xc3\xa4. Keih\xc3\xa4\xc3\xa4n per\xc3\xa4ss\xc3\xa4 oli tarranauha, joka sai aikaan golf-pallotyyppisen ilmavirtailmi\xc3\xb6n, jonka avulla keih\xc3\xa4s liiti per\xc3\xa4 alhaalla normaalia kauemmin. V\xc3\xa4linekehittelyn aloitti Mikl\xc3\xb3s N\xc3\xa9methin kehittelem\xc3\xa4ll\xc3\xa4 rypyl\xc3\xa4pintaisen keih\xc3\xa4\xc3\xa4n, jonka IAAF kielsi Tokion MM-kisojen j\xc3\xa4lkeen. Kaikki kyseisell\xc3\xa4 keih\xc3\xa4smallilla heitetyt tulokset, my\xc3\xb6s R\xc3\xa4dyn ME, pyyhittiin tilastoista. _NEWLINE_Tohmaj\xc3\xa4rvel\xc3\xa4inen R\xc3\xa4ty k\xc3\xa4rsi urheilu-urallaan useista loukkaantumisista. H\xc3\xa4n ty\xc3\xb6skenteli Niiralan tullissa ja j\xc3\xa4i toimestaan selk\xc3\xa4vaivojen vuoksi ty\xc3\xb6kyvytt\xc3\xb6myysel\xc3\xa4kkeelle vuonna 2013. Urheilu-uransa j\xc3\xa4lkeen R\xc3\xa4ty on valmentanut muun muassa keih\xc3\xa4\xc3\xa4nheitt\xc3\xa4j\xc3\xa4 Oona Sormusta._NEWLINE_R\xc3\xa4dylle my\xc3\xb6nnettiin kes\xc3\xa4kuussa 2016 valtion urheilijael\xc3\xa4ke.\n_START_SECTION_\nKuuluisia kertomuksia voimista\n_START_PARAGRAPH_\nRooman MM-kilpailuista vuodelta 1987 l\xc3\xb6ytyy nostettu tilastotulos 100-kiloisissa, 307,5\xc2\xa0kg (142,5\xc2\xa0kg + 165\xc2\xa0kg) tempaus ja ty\xc3\xb6nt\xc3\xb6._NEWLINE_Kimmo Kinnunen muistelee Tuhansien heittojen tarina -dokumentissa mm. Sepon nostaneen tempauksella ensin 90\xc2\xa0kg ilmaan, sitten laskeneen niskan kautta sel\xc3\xa4npuolelle itsens\xc3\xa4 yli kantap\xc3\xa4ille asti ja nostaneen takaisin. Koko sali hiljeni puoleksi minuutiksi ja Seppo l\xc3\xa4hti kassinsa kanssa. Seppo kertoo samaisessa ohjelmassa kyykkytuloksen olleen 295\xc2\xa0kg ja niskan takaa yl\xc3\xb6s suorille k\xc3\xa4sille 190\xc2\xa0kg. R\xc3\xa4dyn kerrotaan my\xc3\xb6s nostaneen noin 200\xc2\xa0kg penkkipunnerruksesta aktiiviaikoina, joskin enn\xc3\xa4tys omien puheiden mukaan 215\xc2\xa0kg ja ns. persevipill\xc3\xa4 227,5\xc2\xa0kg. Vuonna 2014 on noussut 200\xc2\xa0kg. _NEWLINE_Urheiluliiton lajivalmentajana toiminut Kari Ihalainen muisteli Stuttgartin vuoden 1993 MM-kisoja.\xc2\xa0Seppo nosti puolikyykyst\xc3\xa4 400 kiloa._NEWLINE_Lukuisista suoriteteknisist\xc3\xa4 saavutuksistaan huolimatta R\xc3\xa4ty ei juniorivuosiensa j\xc3\xa4lkeen ole venytellyt koskaan._NEWLINE_Sepon kuuluisat selk\xc3\xa4vaivat huolettavat suojattiaan Oona Sormusta, h\xc3\xa4n kertoi Sepon yh\xc3\xa4 vet\xc3\xa4v\xc3\xa4n maasta 300kg n\xc3\xa4yt\xc3\xb6sluontoisesti. Kes\xc3\xa4kuussa 2017 Seppo on yh\xc3\xa4 sanonut nostavansa yli 200 kiloa penkkipunnerruksessa.\n_START_SECTION_\nMuuta mainittavaa\n_START_PARAGRAPH_\nSeppo R\xc3\xa4dyn kolmen k\xc3\xa4yt\xc3\xb6ss\xc3\xa4 olleiden keih\xc3\xa4smallien enn\xc3\xa4tysten yhteismitta on 273,28 metri\xc3\xa4 (96,96 \xe2\x80\x93 90,60 \xe2\x80\x93 85,72). R\xc3\xa4ty\xc3\xa4 paremmin ovat heitt\xc3\xa4neet vain Jan \xc5\xbdelezn\xc3\xbd (277,90 metri\xc3\xa4) ja Tom Petranoff (276,28 metri\xc3\xa4)'